text: U19-menn: Føroyar flúgvandi í finaluna
text: #000000
text: Eitt sera tendrað og nærlagt U19-landsliðið vann seg í dag í finaluna í EHF-Championship kappingini við einum frálíkum 29-22 sigri á Slovakia.
text: #000001
text: Dystarrópið rungaði í høllini áðrenn dystarbyrjan í dag. “Hvørjum kempa vit fyri? FØROYUM”. Tað var eitt týðuliga tendrað føroysk lið, sum setti seg á dystin beinanvegin. Verjan stóð sera væl og Pauli Jacobsen tók við, har hann slepti í seinasta dysti. Pauli var sum ein múrur allan dystin.
text: #000002
text: Føroyska liðið slakaði ikki í seinna hálvleiki, tvørturímóti. Verjan stóð enn betri og pressaðu okkara slovakar til at taka marginalar møguleikar nærum hvørjar ferð. Hetta gav Paula Jacobsen góðar arbeiðsumstøður í málinum, og tók hann púra pippið frá slovakum. Tað vóru serliga Sveinur Olafsson, Viktor Gaini og Pauli Mittún, sum tóku tungu tøkini og stóðu sum klettar. Slovakar spældu lang álop, nærum til drál hvørja ferð. Tað gingu 8 minuttir áðrenn slovakar skoraðu í seinna hálvleiki. Føroyar vóru á odda eitt skifti við 10 málum, tá 10 minuttir restaðu og var dysturin í tryggari føroyskari legu. Nakrir av leikarunum, sum høvdu spælt nógv, vóru nú hvíldir og snúði tað seg um at koyra sigurin heim. Eitt sindur av órógv var eina løtu, har fleiri dømingar ikki gingu okkara veg og hálaðu slovakar munin niður á 5 mál. Okkara ressaðust tó aftur og koyrdu sigurin heim við 7 málum.
text: #000004
text: Dagsins leikarin fyri Føroyar var aftur málverjin, Pauli Jacobsen. Stóð Pauli væl móti Kekkia, so hevði hann enn eitt gear í dag móti Slovakia. Pauli stóð væl allan dystin og hevði eitt bjargingarprosent á gott 55%, sum er sera høgt í hondbólti.
text: #000005
text: Føroyska liðið skal nú spæla finalu móti antin Kekkia ella Hvítarusslandi, sum spæla seinnu hálvfinaluna í dag kl. 17.00. Vinnarin av finaluni sunnudagin vinnur sær eitt pláss í EM-endaspælinum, sum verður næsta summar. Finalan byrjar kl. 17.00 føroyska tíð.
text: #000006
text: Úrslit og støður í kappingini síggjast her:
text: #000007
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000011
text: Hesar 16 møta Svøríki og Íslandi
text: #000012